***R E P U B L I K A H R V A T S K A***

***OSJEČKO-BARANJSKA ŽUPANIJA***

***GRAD VALPOVO***

***GRADSKO VIJEĆE***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Z A P I S N I K***

***27. SJEDNICE GRADSKOG VIJEĆA GRADA VALPOVA***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***KLASA: 021-05/16-01/27***

***UR.BROJ: 2185/01-1-16-1***

***Valpovo, 22. studenoga 2016. godine***



*R E P U B L I K A H R V A T S K A*

*OSJEČKO-BARANJSKA ŽUPANIJA*

*GRAD VALPOVO*

*GRADSKO VIJEĆE*

*KLASA: 021-05/15-01/27*

*UR.BROJ: 2185/01-1-16-1*

*Valpovo, 22. studenoga 2016. godine*

***Z A P I S N IK***

***27. sjednice Gradskog vijeća Grada Valpova****, održane* ***22. studenoga 2016****. godine u Vijećnici broj 1 Gradskog vijeća Grada Valpova, M. Gupca 32.*

*Sjednica je počela sa radom u* ***17:10*** *sati.*

*Sjednici su nazočni sljedeći vijećnici: Jozo Bogdanović, Nenad Cvenić, Zdravko Ćorić, Ružica Ibrahimpašić, Goran Ivanović, Iva Jukić, Branko Markota, Vitomir Matoković, Stanislav Milošević, Robert Pejak, Zoran Pepić, Dejan Pisačić, Rade Pušić, i Željko Varžić.*

*Ne nazočni vijećnici: Jozo Piškorjanac, Enver Reçica i Darko Tivanovac.*

*Ostali nazočni: Leon Žulj, gradonačelnik, Dubravko Kučinac, zamjenik gradonačelnika, Zvonko Barišić, tajnik Grada, Đuro Glavaš, pročelnik Upravnog odjela za gospodarstvo i društvene djelatnosti, Zora Pavić, pročelnica Upravnog odjela za komunalne i stambene djelatnosti, Dalibor Bošnjaković, v.d. pročelnika Službe za financije i proračun, Zvonko Kajunić, viši stručni suradnik za lokalnu samoupravu, Marko Vuksanić, viši stručni suradnik za poljoprivredno zemljište i gospodarstvo, Antonija Ištoković, viši stručni suradnik za proračun i računovodstvo, Željko Harkanovac, direktor tvrtke Urbanizam d.o.o. Valpovo, Lidija Maurović Koščak, direktorica LRA Valpovo-Petrijevci, Milutin Narančić, Darko Slivar, direktor HRV-a, Ines Brezovac, novinarka HRV-a, Lidija Aničić, novinarka Glasa Slavonije, Vladimir Vazdar, novinar Portal-a Valpovština info,Valentina Mandić, novinarka Lokalnog glasnika.*

*Zapisnik na sjednici vodi Tonka Bartulović-Franković, djelatnica Gradske uprave.*

*Sjednicu je otvorio predsjednik Gradskog vijeća Dejan Pisačić, pozdravio sve nazočne, utvrđuje da je nazočno 14 vijećnika. Uz poziv za sjednicu dostavljen je i prijedlog dnevnog reda. Predsjednik poziva nazočne, ukoliko imaju prijedloga za izmjenu i dopunu predloženog dnevnog reda, da ih podnesu. Budući da drugih prijedloga nije bilo, predsjednik stavlja na glasovanje prijedlog dnevnog reda. Nakon provedenog glasovanja, vijećnici su usvojili* ***jednoglasno (14 glasova ZA****) ovaj*

*d n e v n i r e d*

*1. Usvajanje zapisnika 26. sjednice Gradskog vijeća Grada Valpova.*

*2. Aktualni sat.*

*3. Izvješće o stanju sigurnosti na području Grada Valpova za razdoblje I-IX*

*mjesec 2016. godine.*

*- 2 -*

*4. Prijedlog Operativnog programa radova na održavanju pješačkih površina,*

*gradskih i nerazvrstanih cesta u zimskom razdoblju 2016./2017. godine.*

*5. Prijedlog izmjena Društvenog ugovora o osnivanju društva s ograničenom*

*odgovornošću Hrvatski radio Valpovština d.o.o.*

*6. Izvještaj o izvršenju Proračuna Grada Valpova za razdoblje od 1. siječnja do*

*30. rujna 2016. godine.*

*7. Prijedlog II. izmjena i dopuna Proračuna Grada Valpova za 2016. godinu.*

*8. Prijedlog Odluke o izmjenama i dopunama Odluke o zaduženju Grada Valpova*

*u 2016. godini kod Privredne banke Zagreb d.d.*

*9. Izvješće o radu gradonačelnika i zamjenika gradonačelnika za razdoblje*

*siječanj-lipanj 2016. godine.*

*10. Prijedlog odluka o dodjeli javnih priznanja Grada Valpova za 2016. godinu.*

*11. Prijedlog Odluke o izmjenama i dopunama Odluke o trošenju sredstava ostvarenih*

*od zakupa, prodaje izravnom pogodbom i davanja na korištenje bez javnog poziva*

*poljoprivrednog zemljišta u vlasništvu Republike Hrvatske na području grada*

*Valpova u 2016. godini.*

*12. Prijedlog Odluke o izmjeni Odluke o povjeravanju obavljanja komunalnih*

*djelatnosti na temelju pisanog ugovora.*

*13. Prijedlog Odluke o odabiru osobe za obavljanje komunalnih djelatnosti na*

*temelju pisanog ugovora u naselju Nard.*

*14. Prijedlog Odluke o izmjeni Odluke o obavljanju dimnjačarskih poslova.*

*15. Prijedlog Odluke o izmjenama Odluke o nerazvrstanim cestama.*

*16. Prijedlog Odluke o izmjeni Odluke o određivanju koeficijenata za obračun plaće*

*službenika i namještenika u upravnim tijelima Grada Valpova.*

*17. Pitanja i prijedlozi.*

*Nakon toga prelazi se na rad prema usvojenom dnevnom redu.*

***TOČKA 1. USVAJANJE ZAPISNIKA 26. SJEDNICE GRADSKOG VIJEĆA GRADA***

***VALPOVA***

*Predsjednik konstatira, nakon izjašnjavanja članova Gradskog vijeća da je zapisnik 26. sjednice* ***jednoglasno usvojen (14 glasova ZA)****.*

***TOČKA 2. AKTUALNI SAT***

*PITANJA VIJEĆNIKA*

***Stanislav Milošević***

***-*** *imam dva pitanja****,*** *građanstvo zanima što Grad misli i da li će i na koji način obilježiti advent u Gradu Valpovu. Drugo pitanje vezano je za božićnice i obitelji u potrebi, da li Grad Valpovo ima namjeru podijelit božićnice za umirovljenike ili eventualno neke prigodne poklon pakete za obitelji u potrebi?*

***Ružica Ibrahimpašić***

***-*** *imam dva pitanja****,*** *prvo pitanje se odnosi na kioske koji se nalaze na trgu, preko puta ljekarne, koji nisu u funkciji 10-15 godina, a takav je jedan isto i na Zelenom brijegu i to je jako ružno vidjeti, pa pitam?, da li Grad može nekako te vlasnike upozoriti, da se ti kiosci izmjeste, a i pogled bi bio ljepši na Karašicu. Drugo pitanje, da li će do Božića možda**doći javna rasvjeta u ulicu E. Kvaternika, tamo su školska djeca, a svjetla nema već par godina?*

*- 3 -*

***Rade Pušić***

***-*** *imam dva pitanja****,*** *zanima me što je sa uređenjem toka rijeke Karašice, o tome se priča, ali se ništa ne dešava. I drugo pitanje koje sam već postavio zadnji put, a to je raskrižje između obilaznice i ceste za Bocanjevce, da li će se barem staviti javna rasvjeta tamo da je ipak malo preglednije.*

***Zdravko Ćorić***

***-*** *imam dva pitanja****,*** *prvo se odnosi na ulicu M. Gupca u Šagu, koja je već dugo problem, koja se treba pretvoriti iz jednosmjerne u dvosmjernu, gdje smo došli po tom pitanju građane te ulice veoma zanima. Drugo pitanje se odnosi na cestovno pješačku modernizaciju prijelaza u ulici B. Radića prema Nardu, građane zanima kada će ti radovi biti dovršeni?.*

***Robert Pejak***

***-*** *imam dva pitanja, prvo se odnosi na stare objekte na području Grada (stari hotel, zgrada bivšeg kafića Papilon, zgrada u ulici M. Gupca, čije je vlasnik banka…), koje su u derutnom stanju i predstavljaju opasnost za prolaznike, gdje je baš velika frekvencija ljudi i školske djece, a te zgrade nisu adekvatno zaštićene. Mislim da bi kao Grad trebali imati čvršći stav prema vlasnicima takvih objekata i dati im do znanja da se više ne mogu tako ponašati, jer ti objekti predstavljaju opasnost za građane, pa molim mišljenje gradonačelnika u tom dijelu. Drugo pitanje, vidimo da je počela sanacija nogostupa, imam upite ljudi tamo kod skretanja kod mosta gdje je baš Osječka ulica, kada se bude radio nogostup*, *s obzirom da je to jedina ulica koja nema asfalt, da li je moguće da se jedan dio proširi za vozila koja dolaze, da ide više ravnija površina, da se izasfaltira jedan dio tog poteza kod ulaza i izlaza tog dijela, možda pet metara, da im bude jednostavnije izaći.*

***Leon Žulj***

***-*** *dao je dodatna pojašnjenja i odgovore na postavljena pitanja vijećnika.*

*Predsjednik Gradskog vijeća Grada Valpova zaključuje raspravu, budući da nije više bilo pitanja.*

***TOČKA 3. IZVJEŠĆE O STANJU SIGURNOSTI NA PODRUČJU GRADA VALPOVA***

***ZA RAZDOBLJE I-IX MJESEC 2016. GODINE***

***Zdrako Mandić*** *- ukratko je obrazložio predmetni materijal.*

*Predsjednik otvara raspravu. U raspravi sudjeluju: Stanislav Milošević, Zdravko Ćorić i Vitomir Matoković.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovu točku dnevnog reda.*

***TOČKA 4. PRIJEDLOG OPERATIVNOG PROGRAMA RADOVA NA ODRŽAVANJU***

***PJEŠAČKIH POVRŠINA, GRADSKIH I NERAZVRSTANIH CESTA U***

***ZIMSKOM RAZDOBLJU 2016./2017. GODINE***

***Željko Harkanovac*** *- ukratko je obrazložio predmetni materijal.*

*Predsjednik otvara raspravu. U raspravi je sudjelovao Goran Ivanović.*

*- 4 -*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovaj prijedlog.*

***TOČKA 5. PRIJEDLOG IZMJENA DRUŠTVENOG UGOVORA O OSNIVANJU***

***DRUŠTVA S OGRANIČENOM ODGOVORNOŠĆU HRVATSKI RADIO***

***VALPOVŠTINA d.o.o.***

***Darko Slivar*** *- ukratko je obrazložio predmetni materijal.*

***Željko Varžić -*** *Odbor za financije i proračun je na svojoj 21. sjednici, održanoj 21. studenoga 2016. godine razmatrao predmetni prijedlog, usvojilo ga* ***jednoglasno******(3 glasa ZA),***  *te predlaže Gradskom vijeću da ga usvoji u predloženom tekstu.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovaj prijedlog.*

***TOČKA 6. IZVJEŠTAJ O IZVRŠENJU PRORAČUNA GRADA VALPOVA ZA***

***RAZDOBLJE OD 1. SIJEČNJA DO 30. RUJNA 2016. GODINE***

***Dalibor Bošnjaković –*** *ukratko je obrazložio predmetni materijal.*

***Željko Varžić -*** *Odbor za financije i proračun je na svojoj 21. sjednici, održanoj 21. studenoga 2016. godine razmatrao predmetni Izvještaj, usvojilo ga s* ***(2 glasa ZA, 1 glasom PROTIV,***  *te predlaže Gradskom vijeću da ga usvoji u predloženom tekstu.*

*Predsjednik otvara raspravu. U raspravi sudjeluju: Stanislav Milošević, Ružica Ibrahimpašić, Goran Ivanović, Dalibor Bošnjaković i Leon Žulj.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici glasovali s* ***(10 glasova ZA, 3 glasa PROTIV, 1 glasom SUZDRŽANIM)*** *za ovu točku dnevnog reda.*

***TOČKA 7. PRIJEDLOG II. IZMJENA I DOPUNA PRORAČUNA GRADA VALPOVA ZA***

***2016. GODINU***

***Dalibor Bošnjaković*** *- ukratko je obrazložio predmetni materijal.*

***Željko Varžić -*** *Odbor za financije i proračun je na svojoj 21. sjednici, održanoj 21. studenoga 2016. godine razmatrao predmetni prijedlog, usvojilo ga s* ***(2 glasa ZA, 1 glasom PROTIV,***  *te predlaže Gradskom vijeću da ga usvoji u predloženom tekstu.*

*Predsjednik otvara raspravu. U raspravi je sudjelovao Stanislav Milošević.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili s* ***(10 glasova ZA, 3 glasa PROTIV, 1 glasom******SUZDRŽANIM)*** *ovaj prijedlog.*

*- 5 -*

***TOČKA 8. PRIJEDLOG ODLUKE O IZMJENAMA I DOPUNAMA ODLUKE O***

***ZADUŽENJU GRADA VALPOVA U 2016. GODINI KOD PRIVREDNE***

***BANKE ZAGREB d.d.***

***Dalibor Bošnjaković*** *- ukratko je obrazložio predmetni materijal.*

***Željko Varžić -*** *Odbor za financije i proračun je na svojoj 21. sjednici, održanoj 21. studenoga 2016. godine razmatrao predmetni prijedlog, usvojilo ga s* ***(2 glasa ZA, 1 glasom SUZDRŽANIM),***  *te predlaže Gradskom vijeću da ga usvoji u predloženom tekstu.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili s* ***(10 glasova ZA, 4 glasa******SUZDRŽANA)*** *ovaj prijedlog.*

***TOČKA******9. IZVJEŠĆE O RADU GRADONAČELNIKA I ZAMJENIKA***

***GRADONAČELNIKA ZA RAZDOBLJE SIJEČANJ-LIPANJ 2016. GODINE***

***Leon Žulj*** *- ukratko je obrazložio predmetni materijal.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili s* ***(10 glasova ZA, 4 glasa******SUZDRŽANA)*** *ovu točku dnevnog reda.*

***TOČKA 10. PRIJEDLOG ODLUKA O DODJELI JAVNIH PRIZNANJA GRADA***

***VALPOVA ZA 2016. GODINU***

***Dejan Pisačić*** *- Odbor za dodjelu javnih priznanja Grada Valpova je na svojoj 8. sjednici, održanoj 11. studenoga 2016. godine razmatralo sve pristigle prijedloge,* ***jednoglasno ih prihvatilo*** *(****6 glasova ZA)****, te predlaže Gradskom vijeću da ih također prihvati kako slijede u prijedlogu, koji ste dobili u materijalima.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici glasovali za prijedloge:*

***Zlatna plaketa „Pečat Grada Valpova“:***

*1. Stjepan Blažević,*

***jednoglasno (14 glasova ZA),***

*2. Nada Kavicki,*

***jednoglasno (14 glasova ZA)****.*

***Plaketa „Grb Grada Valpova“:***

*1. OPG Branko Kokić Marjančaci,*

***jednoglasno (14 glasova ZA),***

*2. Bioagrar d.o.o. Ivanovci,*

***jednoglasno (14 glasova ZA),***

*3. Harburg-Freudenberger Belišće,*

***jednoglasno (14 glasova ZA).***

*- 6 -*

***Plaketa „Matija Petar Katančić“:***

*- za područje kulture:*

*1. Damir Perak,*

***jednoglasno (14 glasova ZA),***

*2. Mirjana Paušak,*

***jednoglasno (14 glasova ZA),***

*3. Željko Vesl*

***jednoglasno (14 glasova ZA).***

*- za područje sporta:*

*1. Marin Skelac*

***jednoglasno (14 glasova ZA).***

*- za područje duhovnog i sveukupnog društvenog života:*

*1. Vera Vicić,*

***jednoglasno (14 glasova ZA),***

*2. Josip Škorić,*

***jednoglasno (14 glasova ZA),***

*3. SOS Dječje selo Ladimirevci,*

***jednoglasno (14 glasova ZA).***

***TOČKA 11. PRIJEDLOG ODLUKE O IZMJENAMA I DOPUNAMA ODLUKE O***

***TROŠENJU SREDSTAVA OSTVARENIH OD ZAKUPA, PRODAJE***

***IZRAVNOM POGODBOM I DAVANJA NA KORIŠTENJE BEZ JAVNOG***

***POZIVA POLJOPRIVREDNOG ZEMLJIŠTA U VLASNIŠTVU REPUBLIKE***

***HRVATSKE NA PODRUČJU GRADA VALPOVA U 2016. GODINI***

***Marko Vuksanić*** *- ukratko je obrazložio predmetni materijal.*

***Željko Varžić -*** *Odbor za financije i proračun je na svojoj 21. sjednici, održanoj 21. studenoga 2016. godine razmatrao predmetni prijedlog, usvojilo ga* ***jednoglasno******(3 glasa ZA),***  *te predlaže Gradskom vijeću da ga usvoji u predloženom tekstu.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovaj prijedlog.*

***TOČKA 12. PRIJEDLOG ODLUKE O IZMJENI ODLUKE O POVJERAVANJU***

***OBAVLJANJA KOMUNALNIH DJELATNOSTI NA TEMELJU PISANOG***

***UGOVORA***

***Zora Pavić*** *- ukratko je obrazložila predmetni materijal.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovaj prijedlog.*

***TOČKA******13. PRIJEDLOG ODLUKE O ODABIRU OSOBE ZA OBAVLJANJE***

***KOMUNALNIH DJELATNOSTI NA TEMELJU PISANOG UGOVORA U***

***NASELJU NARD***

***Zora Pavić*** *- ukratko je obrazložila predmetni materijal.*

*Predsjednik otvara raspravu. U raspravi je sudjelovala Ružica Ibrahimpašić.*

*- 7 -*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili s* ***(13 glasova ZA, 1 glasom******SUZDRŽANIM)*** *ovaj prijedlog.*

***TOČKA 14. PRIJEDLOG ODLUKE O IZMJENI ODLUKE O OBAVLJANJU***

***DIMNJAČARSKIH POSLOVA***

***Zora Pavić*** *- ukratko je obrazložila predmetni materijal.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovaj prijedlog.*

***TOČKA 15. PRIJEDLOG ODLUKE O IZMJENAMA ODLUKE O NERAZVRSTANIM***

***CESTAMA***

***Zora Pavić*** *- ukratko je obrazložila predmetni materijal.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili* ***jednoglasno (14 glasova ZA)*** *ovaj prijedlog.*

***TOČKA 16. PRIJEDLOG ODLUKE O IZMJENI ODLUKE O ODREĐIVANJU***

***KOEFICIJENATA ZA OBRAČUN PLAĆE SLUŽBENIKA I***

***NAMJEŠTENIKA U UPRAVNIM TIJELIMA GRADA VALPOVA***

***Đuro Glavaš*** *- ukratko je obrazložio predmetni materijal.*

***Željko Varžić -*** *Odbor za financije i proračun je na svojoj 21. sjednici, održanoj 21. studenoga 2016. godine razmatrao predmetni prijedlog, usvojilo ga* ***jednoglasno******(3 glasa ZA),***  *te predlaže Gradskom vijeću da ga usvoji u predloženom tekstu.*

*Predsjednik Gradskog vijeća Grada Valpova zaključuje raspravu, te konstatira nakon provedenog glasovanja da su vijećnici usvojili s* ***(13 glasova ZA, 1 glasom******SUZDRŽANIM)*** *ovaj prijedlog.*

***TOČKA 17. PITANJA I PRIJEDLOZI***

***……….***

*Budući da se nitko nije javio za riječ pod ovom točkom dnevnog reda, predsjednik Gradskog vijeća Grada Valpova zaključuje rad sjednice u 20,10 sati.*

*……….*

*ZAPISNIČAR: TAJNIK GRADA: PREDSJEDNIK*

*GRADSKOG VIJEĆA:*

*Tonka Bartulović-F. Zvonko Barišić, dipl. iur. Dejan Pisačić, prof.*

*Ova sjednica je snimljena u digitalnom formatu u trajanju od 3 sata, te je dostavljena klubovima vijećnika Gradskog vijeća Grada Valpova.*